da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da sv da en da en da fr da da da da da sv da da de da da da da da da de da da da da da da da da da da da da en da da da sv cs de en en da fr ro war eu id da fr da da ca en fr da da
Museum Kolding søger kommunikationsmedarbejder - Organisationen Danske Museer - ODM
Vi søger dig til et spændende job som kommunikationsmedarbejder, hvor dagene aldrig bliver helt ens – jobbet indeholder to områder: SoMe og events.
Du har en passion for de nyeste trends indenfor SoMe, brænder for at lave indhold, og har en forståelse for at bruge platformene, og få dem til at spille sammen i markedsføringen. Du kan selvstændigt se den gode vinkel på en historie, og skrive tekster med et glimt i øjet. For dig er ord som Web3, Metaverset, NFT, markedsføring på TikTok og Google ads ikke fremmedord.
Du synes at det er sjovt at få et event til at blive en succes: lave planer inden, hænge lyskæder op, lave wayfinding og være en god vært til selve eventet, så alle gæster føler, at de er noget særligt. Museum Kolding er arrangør og vært ved mange små og store events, alt fra vinterferieaktiviteter for børn i museet til festivallignende begivenheder.
har modet og lysten til at tage værtsskabet på dig if. events
kan lave strategi-, content- og aktivitetsplanlægning til SoMe
holder dig opdateret på nye teknologier og trends inden for digital kommunikation
kommunikerer med følgere, skaber engagement og håndterer henvendelser
sikrer trafik på tværs af kanaler
skriver pressetekster, nyhedsbreve mm
kigger på analyser og rapporteringer af SoMe, Google Ads, trafik, søgeord mv.
kan rejse en pavillon til et event
har sans for at et cool event også kræver passion og godt værtsskab
kan arbejde i WordPress – eller vil gerne lære det
taler og skriver flydende i dansk
Du er en person, som får ting fra hånden, tager ansvar og er stolt af dit arbejde. Når du arbejder med SoMe, er du og dine tekster på vores sociale medier måske det første indtryk folk får af museet. Derfor er det vigtigt, at du er detaljeorienteret og kvalitetsbevidst omkring dine opgaver. Du er positiv, engageret og løsningsorienteret som team player. Du har ikke nødvendigvis en lang uddannelse eller mange års erfaring – vigtigst af alt er, at du vil være med til at brænde for en sag
Du bliver en del af kommunikationsafdelingen, som står på skuldrene af en kulturarvsafdeling, der kan give os al den historiske viden, vi har brug for. Museum Kolding er en nytænkende og dynamisk virksomhed, vores virksomhedskultur er præget af sammenhold, humor, begejstring, åbenhed og professionalisme. Generelt arbejder vi projektorienteret, så nogle gange vil du blive involveret i projekter, der går på tværs af organisationen – og måske ser du pludselig dig selv i en opgave, du slet ikke havde forestillet dig.
Museum Kolding er et selvejende statsanerkendt museum med ansvar for nyere tids kulturhistorie i Kolding Kommune. Museet består af de tre fyrtårne: UNESCO verdensarvsbyen Christiansfeld, det nationale samlingssted Skamlingsbanken og Staldgården på Slotsbanken centralt i Kolding midtby ved siden af Koldinghus. Museet er etableret pr. 1. januar 2021.
Vi tilbyder en arbejdsplads med et højt ambitionsniveau, og en vision om at skabe fremtidens museum, der vækker begejstring og nysgerrighed for folkets historie. Organisationen er præget af værdiledelse og har værdierne: Begejstring, kompetence og imødekommenhed.
Kan du se dig selv som en del af det – så står vi klar til at byde dig velkommen på holdet.
Stillingen er på fuld tid med ansættelse pr. 1. november eller snarest derefter.
Yderligere oplysninger fås hos kommunikationschef Karen Maria Dixen på tlf. 30 45 25 90 eller administrationschef Majken Østerby Christiansen på tlf. 23 32 08 92.
Vi afholder løbende samtaler indtil rette kandidat er fundet.
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her